Битка за Анцио
Битка за Анцио је започела 22. јануара 1944. савезничким амфибијским десантом познатим као операција Шингл на Италијанском фронту против немачких снага у области Анција и Нетуна у Италији. Операцијом је командовао амерички генерал-мајор Џон П. Лукас, а њоме је планирано да се заобиђу немачке снаге на Густавовој линији и да се омогући напад на Рим. Немци су били затечени почетком акције, па је искрцавање изведено успешно. Но, упркос успеху инвазије, операција ће се претворити у тактичку катастрофу. Заповедник америчког 6. корпуса генерал Лукас је оклевао је с продором у унутрашњост пуних десет дана, фокусирајући се на утврђивање мостобрана. Тако није искоришћена почетна иницијатива, а Немцима је остављено време за довлачење појачања и за противнапад.